**БЭЛЭГЛЭЛИЙН ГЭРЭЭ**

20... оны ... дугаар Улаанбаатар

сарын …-ний өдөр хот

**Нэг талаас:** “……………..” ХХК-ийн хувьцаа эзэмшигч …………….. /цаашид “Бэлэглэгч” гэх/,

**нөгөө талаас:** “…………….. ” ХХК-ийг төлөөлж…………………………/цаашид “Бэлэг хүлээн авагч” гэх/, /цаашид хамтад нь “Талууд” гэх/ нар Монгол Улсын Иргэний хууль болон Компанийн тухай хуулийн холбогдох зүйл заалтуудыг үндэслэн энэхүү “Бэлэглэлийн гэрээ” /цаашид “Гэрээ” гэх/-г дараах нөхцөлөөр харилцан тохиролцож байгуулав.

**Нэг. Нийтлэг үндэслэл**

* 1. Бэлэглэгч нь “……………..” ХХК /цаашид “Компани” гэх/-ийн дүрэмд зааснаар тус компанийн нийт … хувийн хувьцааг эзэмшдэг бөгөөд энэхүү гэрээний дагуу Компанийн өөрийн эзэмшлийн … хувийн хувьцаа болох нэг бүр нь …. төгрөгийн үнэ бүхий нийт ….. төгрөгийн … ширхэг энгийн хувьцааг бүхэлд нь, түүнд ноогдох хөрөнгө, удирдлагын эрхийн хамт Бэлэг хүлээн авагчид хариу төлбөргүй шилжүүлнэ.

**Хоёр. Гэрээний хугацаа**

* 1. Энэхүү гэрээг 20… оны … дугаар сарын …-ний өдөр байгуулсан ба талууд гарын үсэг зурж, тамга тэмдэг дарснаар гэрчлүүлснээр хүчин төгөлдөр болох бөгөөд талууд гэрээгээр хүлээсэн үүргээ бүрэн биелүүлснээр дуусгавар болно.

**Гурав. Бэлэглэгчийн эдлэх эрх, хүлээх үүрэг**

* 1. Бэлэглэгч нь хууль тогтоомжид заасан энэхүү гэрээг хүчингүйд тооцуулах нөхцөл байдал үүссэн тохиолдолд Бэлэг хүлээн авагчид шилжүүлсэн хувьцааг өөрт буцаан шилжүүлэхийг Бэлэг хүлээн авагчаас шаардах эрхтэй.
  2. Бэлэглэгч нь компанийн өөрийн эзэмшлийн хувьцаа болон түүнд ноогдох хөрөнгөтэй холбогдох бичиг баримтыг гэрээ хүчин төгөлдөр болсон өдрөөс хойш ажлын .... хоногийн дотор Бэлэг хүлээн авагчийн нэр дээр шилжүүлж, хүлээлгэн өгөх үүрэгтэй.

**Дөрөв. Бэлэг хүлээн авагчийн эдлэх эрх, хүлээх үүрэг**

* 1. Гэрээний 1.1-д заасан хувьцааг түүнд ноогдох хөрөнгө болон удирдлагын эрхийн хамт холбогдох хууль тогтоомж болон энэхүү гэрээнд заасны дагуу шилжүүлэхийг Бэлэглэгчээс шаардах эрхтэй.
  2. Энэхүү гэрээ байгуулагдсан өдрөөс хойш Бэлэг хүлээн авагч нь компанийн Хувьцаа эзэмшигчийн бүхий л эрхийг эдэлж, үүргийг хүлээнэ.

**Тав. Талуудын хариуцлага**

* 1. Бэлэг хүлээн авагчийн эзэмшилд хувьцааг шилжүүлэх, Компанийн бичиг баримтад зохих өөрчлөлт оруулахтай холбогдон үүсэх зардлыг Бэлэг хүлээн авагч бүрэн хариуцна.
  2. Бэлэглэгч нь гэрээ хүчин төгөлдөр болохоос өмнөх энэхүү гэрээгээр бэлэглэж буй хувьцаатай холбогдох аливаа үүрэг, хариуцлагыг бүрэн хариуцах бөгөөд гэрээ хүчин төгөлдөр болсноос хойш үүссэн үүрэг, хариуцлагыг талууд өөрсдийн эзэмшиж буй хувьцааны хэмжээгээр хувь тэнцүүлэн хариуцна.

**Зургаа. Бусад зүйл**

* 1. Талууд гэрээгээр хүлээсэн үүргээ биелүүлэхтэй холбогдон үүссэн аливаа маргаан, санал зөрөлдөөнийг эвийн журмаар шийдвэрлэхийг эрхэмлэх ба ийнхүү шийдвэрлэх боломжгүй гэж үзвэл харьяалагдах шүүхээр асуудлыг шийдвэрлүүлнэ.
  2. Энэхүү гэрээг 4 эх хувь үйлдэж талууд тус бүр нэг хувийг, гэрээг гэрчилсэн нотариатч нэг хувийг, УБЕГ-ын Хуулийн этгээдийн бүртгэлийн хэлтэст тус тус нэг хувийг хадгалуулна.

**Гэрээ байгуулсан:**

**БЭЛЭГЛЭГЧ: БЭЛЭГ ХҮЛЭЭН АВАГЧ:**

“……………..” ХХК-ийн “……………..” ХХК-ийг төлөөлж,

Хувьцаа эзэмшигч …………….. ……………..

........................................................... ..............................................................

/*гарын үсэг*/ /*гарын үсэг*/